**D I S P O Z I Ţ I E**

**privind aprobarea suspendării contractului individual de muncă al doamnei Petrișor Cristina pe perioada concediului pentru creșterea copilului cu handicap**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 25879/21.06.2024, elaborat de către Direcţia Generală Buget-Finanţe, Resurse Umane - Serviciul Resurse Umane, Guvernanță Corporativă, prin care se motivează și fundamentează emiterea actului administrativ;

Tinând cont de:

* Cererea nr. 25879/21.06.2024 prin care doamna Petrișor Cristina solicită acordarea concediului pentru creșterea copilului cu handicap, începând cu data de 25.06.2024;
* Certificatul nr. 961/12.06.2024 de încadrare a copilului cu dizabilități în grad de handicap, eliberat de Comisia pentru protecția Copilului Cluj;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art.80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 191 alin. (1) lit. a), alin. (2) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
	+ art. 51 alin. (1) lit. a) din Legea nr. 53/2003 Codul muncii, republicată, cu modificările și completările ulterioare;
* art. 2 lit. (1) din Ordonanța de Urgență a Guvernului nr. 111/2010 privind concediul și indemnizația lunară pentru creșterea copilului, cu modificările și completările ulterioare;
* art. 1 alin. (1) litera a) și ale art. 7 alin. (1) din Normele metodologice de aplicare a prevederilor Ordonanței de Urgență a Guvernului nr. 111/2010 privind concediul și indemnizația lunară pentru creșterea copilului, aprobate prin Hotărârea Guvernului nr. 52/2011, cu modificările și completările ulterioare;
* art. 1 alin. (1), ale art. 7, ale art. 10 și ale art. 11 din Legea contenciosului administrativ nr. 554/2004, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1.** Cu data de 25.06.2024 se suspendăcontractul individual de muncă al doamnei Petrișor Cristina, expert la Compartimentul Cabinet Președinte din cadrul Consiliului Județean Cluj, din inițiativa acesteia, pe durata concediului pentru creșterea copilului cu handicap, pe o perioadă de 6 luni de la data eliberării Certificatului nr. 961/12.06.2024 de încadrare a copilului cu dizabilități în grad de handicap, respectiv până în data de 12.12.2024.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare sau, pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004 a contenciosului administrativ, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Cu punerea în aplicare şi ducerea la îndeplinire a prevederilor prezentei dispoziții se încredinţează Direcţia Generală Buget-Finanţe, Resurse Umane prin Serviciul Resurse Umane, Guvernanță Corporativă.

**Art. 4. (1)** Prezenta dispoziție se comunică prin poșta electronică Direcției Generale Buget-Finanțe, Resurse Umane - Serviciul Resurse Umane, Guvernanță Corporativă, precum și Prefectului Județului Cluj.

**(2)** Direcția Generală Buget-Finanțe, Resurse Umane, din cadrul aparatului de specialitate al Consiliului Județean Cluj prin Serviciului Resurse Umane, Guvernanță Corporativă, va comunica doamnei Petrișor Cristina prezenta dispoziție.

 **PRESEDINTE CONTRASEMNEAZĂ :**

 **Alin Tișe SECRETAR GENERAL AL JUDEŢULUI**

 **Simona Gaci**

**Nr. 266 din 21 iunie 2024**